Aishatu Jibril Dukku
Aishatu Jibril Dukku (An haife ta a ranar 18 ga watan Disamba, a shekara ta alif dubu daya da dari tara da sittin da uku(1963) Malama ce ƴar asalin Najeriya ce kuma ƴar siyasa ce daga jihar Gombe. Ta yi aiki a matsayin Ƙaramar Ministar Ilimi ta Tarayya a lokacin shugabancin tsohon shugaban kasa marigayi Umaru Musa Yar 'Adua. Bayan wannan lokacin kuma, tayi aiki a matsayin ƴar majalisa a Majalisar Dokokin Najeriya. A halin yanzu itace ƴar Majalisar Wakilai ta Najeriya  mai wakiltar mazabar Dukku da Nafada ta Tarayya, a Jihar Gombe, Najeriya.

Rayuwar Farko Da Ilimi 
An haifi Aishatu Jibril Dukku wacce aka fi sani da 'Mama Shatu' a garin Kaduna dake Arewacin Najeriya, amma ita ƴar asalin ƙaramar hukumar Dukku ce ta jihar Gombe a Najeriya. Ta yi karatun firamare a makarantar Central Primary School, dake jihar Gombe, a shekara ta  alif (1970 zuwa shekarar ta alif 1976) Ta kammala karatunta na sakandare a Kwalejin Gwamnatin Tarayya ta Mata da ke Bauchi daga shekara ta alif (1976 zuwa shekara ta alif 1982) sannan ta samu jarabawar kammala karatun ta (GCE). Ta yi digiri na farko a fannin ilimi a jami'ar Bayero, Kano a shekarar ta alif (1986) Yanzu haka tana zaune a gidan aurenta tare da mijinta, Jamalu Arabi a gidansu da ke Abuja quater, Gombe.

Aiyukan Da Tayi 
Aishatu Jibril Dukku ta fara aikinta na Malanta  shekara ta alif 1987. A watan Fabrairun shekara ta alif 1988, Gwamnatin Jihar Bauchi ta naɗa ta a matsayin Malama mai koyar da harshen Turanci a Makarantar Sakandaren Kimiyya ta ’Yan Mata ta Gwamnati, Doma, Jihar Gombe. A shekara ta alif 1990, an naɗa ta a matsayin Mataimakiyar Shugaban Makaranta (Vice Principal Academic) a Karamar Sakandare ta jihar Gombe. Daga shekara ta alif 1990 zuwa shekara ta alif 1994, an sake ba ta muƙami a Ma’aikatar Ilimi ta Bauchi, sannan ta yi aiki a matsayin Mataimakiyar Shugaban Kwalejin (Ilimi) a Makarantar Sakandaren Kimiyya ta ’Yan Mata ta Gwamnati da ke Doma a Jihar Gombe daga shekara ta alif 1994 zuwa shekara ta alif 1996 A shekarar alif 1997, an naɗa ta a matsayin shugabar farko ta Makarantar Sakandare ta Gwamnati ta Gandu, sannan kuma shugabar farko ta Kwalejin Gwamnatin Tarayya ta Mata, Bajoga, jihar Gombe daga watan Mayu shekarar alif 1999 zuwa watan Maris shekara ta 2006. Daga watan  Maris shekarar 2006-watan Mayu shekara  2007, ta yi aiki a matsayin Sufeto Janar na Ilimi na Tarayya, Ma’aikatar Ilimi ta Tarayya, Hukumar Kula da Ido ta Tarayya, Gombe. Marigayi Shugaban ƙasa Musa Ƴar 'Adua ya naɗa ta a matsayin Karamar Ministar Ilimi, Tarayyar Najeriya kuma ta rike mukamin daga ranar  26 ga watan Yuni shekarar 2007 har zuwa ranar 17 ga watan  Maris shekarar 2010.

Harkar Siyasa 
Aishatu ta fafata a babban zaɓen shekara ta, 2015 a Najeriya kuma an zabe ta a matsayin ta wakilci Mazaɓar Dukku/Nafada ta Tarayya ta jihar Gombe a majalisar wakilai. Ta jagoranci kwamitin majalisar wakilai kan lamuran zaɓe da lamuran jam’iyyun siyasa. Kuma ta kasance mamba a kwamitin amintattu na All Progressive Congress (APC).  Jam'iyyar All Progressive Congress (APC) a jihar Gombe hukumar zaɓe mai zaman kanta ce ta ayyana lashe dukkanin kujerun majalisar dokokin kasar. Hajiya Aishatu Jibril Dukku ce ta lashe zaben a Dukku/Nafada Federal Constituency. Aishatu ta mai da hankali ga sha'awar majalissarta kan ilimin yarinyar, tallafawa mata da matasa, da kuma rage talauci da kuma koyon sana'o'i. Ta himmatu ga ƙafa makarantu, cibiyoyin neman fasahohi, shirye-shiryen ba da tallafin karatu ga matasa da sauran ayyukan makamantan su.

Kyautuka da Girmamawa 
Aishatu ta samu kyaututtuka da dama na gida da waje, harma da kuma kyaututtuka daga kungiyoyi masu zaman kansu da na gwamnati. Kuma a yanzu haka tana rike da sarautar gargajiya ta Gimbiyar Dukku da Jakad Yar Dass ta Farko. Ta halarci taron ƙarawa juna sani na gida da na waje, bitoci da taro.

Wallafe-wallafe 
Aishatu tana da wallafe-wallafe guda biyu (2) wanda ta yaba mata:  1. Halayyar Malamai game da amfani da Lada da Hukunci ; da 2. Ilimin Yara Mata-Yara a Gombe ta Arewa: Hanya Gaba.

Manazarta 

Haifaffun 1963
Mata
Mata a Najeriya
Ƴan Najeriya